text: Днес започват празничните броеве на "Мама готви по добре" - TVTV.bg
  TVTV.bg » Новини » Предавания » Днес започват празничните броеве на "Мама готви по добре"
  Днес започват празничните броеве на "Мама готви по добре"
  Днес започват празничните броеве на "Мама готви по добре". Всеки делничен ден от 18.00 часа до 6 май едни срещу други в кулинарни дуели ще се изправят емблематични семейни двойки, които имат славата на добри готвачи, както и семействата на основните персонажи в шоуто.
  Спечелените средства ще бъдат дарени на инициативата на УНИЦЕФ и bTV "Заедно от детската градина". Нейната цел е подкрепа за създаването на приобщаваща среда в детските градини за децата със специфични нужди и увреждания. Началото на инициативата ще дадат Иван и Андрей, които ще играят един срещу друг със своите майки – мама Саша и мама Илиана.
  Първи пред предизвикателството "Мама готви по-добре" ще се изправят Иван и мама Саша. "Това не мога да го изпълня. Да не говорим, че тя изброи 25 елемента, които трябва да събера в рамките на 1 минута" – ще сподели Иван, когато мама Саша разкрива своята рецепта. Ситуацията в кухнята ще бъде доста нажежена. Дори водещият Сано ще бъде детрониран от поста си от мама Саша, която ще му забрани да говори, за да не разсейва Иван.
  "Иван е по-добър от мен, по-сръчен е, но не може да готви" – констатира Андрей. Като доказателство на тези думи на мама Саша ще й се наложи да влиза няколко пъти, а Иван да изкрещи – "Това не е човешка предаване".
  Кулинарните умения на Иван все пак ще "панират" Андрей, на когото се пада честта да шпикова... риба. А ситуацията ще се нажежи и от вечния спор за Левски и ЦСКА, който от чисто "символен" в предаването ще се превърне в буквален. Въпреки ситуацията Андрей няма да се предаде и ще изтанцува един необикновен танц. Дали това ще бъде танцът на победата, с който той ще честити рождения ден на мама Илиана - или Иван и мама Саша ще се справят по-добре, зрителите ще видят днес в късния следобед.
  Победителят от този дуел ще се изправи в четвъртък срещу съпругата на Сано и нейния син - Нели Атанасова и Иво Карамански.
  Освен тях, в празничните издания ще се включат още водещият Александър Сано и мама Настенка, Александър Кадиев и Екатерина Евро, Силвия и Теди Кацарови, фолкпевицата Бони и дъшеря й Михаела, както и Лара Златарева с дъщеря си Бернарда.
  BTV Александър Кадиев Александър Сано готвач Готвачът готвене дуел дуелисти Иван Балсамаджиев Иван и Андрей Катерина Евро кулинария кухня Мама готви по-добре семейство Силвия Кацарова състезание състезания Теди Кацарова